laion/Wikipedia-Exotic huggingface dataset:
What a Feelin'

What a Feelin' (בעברית: אֵיזוֹ מִן תְּחוּשָׁה) הוא אלבום האולפן השני של הזמרת-יוצרת האמריקאית איירין קארה. אלבום זה, שיצא לאור ב-2 בנובמבר 1983, הוא המשך של העבודה המשותפת שהחלה קארה עם המפיק ג'ורג'ו מורודר על הפסקול של הסרט "פלאשדאנס" (1983). שיר הדאנס-פופ שכתבה יחד עם מורודר וקית' פורסי (אנ') לסרט, "Flashdance... What a Feeling", הגיע למקום הראשון בהוט 100 של מגזין בילבורד וקבע את הסגנון של האלבום הזה, שלא כמו אלבום הבכורה שהושפע ממוזיקת רית'ם אנד בלוז. אף על פי שקארה הייתה רגילה יותר להלחין מוזיקה, היא ויתרה על כך באלבום זה לטובת מורודר. במקום זאת, היא הייתה אחראית על מרבית כתיבתם. שם האלבום רמז אצל רוכשי התקליטים כי קארה תכלול בו את "Flashdance... What a Feeling", בנוסף לארבעה שירים שזכו להצלחה רבה בהוט 100; הראשון שבהם, "Why Me?", הופץ באוקטובר. "The Dream (Hold On Your Dream)" מפסקול הסרט D.C. Cab הופץ כסינגל השני כאשר הסרט הזה עלה לאקרנים בדצמבר, ארבעה חודשים מוקדם מהמתוכנן. כיוון שהשיר לא היה בגרסאות המקוריות של What a Feelin', העותקים האלה הוסרו ממדפי החנויות כדי שניתן יהיה להוציא את האלבום מחדש כשהוא נכלל בגרסה הסופית. שני שירים נוספים שדורגו בהוט 100 מתוך האלבום היו "Breakdance" ו-"You Were Made for Me", אותו הלחינה איירה בשונה משאר השירים באלבום. האלבום זכה לביקורות מעורבות עד חיוביות וזכה להצלחה ברחבי העולם, כאשר הגיע למקום ה-77 במצעד האלבומים של בילבורד. בעת שקארה זכתה להצלחה בין-לאומית וקיבלה פרסים על "Flashdance... What a Feeling", היא חשה מנוצלת מטעם חברת התקליטים שלה, נטוורק רקורדס, ותכננה לתבוע אותה. התביעה שהגישה הביאה לתגובת נגד שהרסה את המוניטין שלה בתעשיית הבידור. רק לאחר שמונה שנים בתי המשפט הכירו בנזק שספגה וכפיצוי, קיבלה תמלוגים עבור ההקלטות שהוציאה מאז החתימה עם חברת התקליטים. מידע על האלבום What a Feelin' באתר MusicBrainz מידע על האלבום What a Feelin' באתר AllMusic האלבום What a Feelin' באתר Discogs What a Feelin', 1983-01-01, נבדק ב-2022-11-26 Flashdance, 1983-04-15, נבדק ב-2022-11-26 Irene Cara, Billboard (באנגלית אמריקאית) Release group “Anyone Can See” by Irene Cara - MusicBrainz, musicbrainz.org D.C. Cab, 1983-12-16, נבדק ב-2022-11-26 Irene Cara - You Were Made For Me - What A Feelin', נבדק ב-2022-11-26 Irene Cara 2018 Interview - Flashdance, Fame and Other Hits, Songwriter Universe | Songwriting News, Articles & Song Contest, ‏2018-05-24 (באנגלית אמריקאית)
סטניסלב לובוטקה

סטניסלב לובוטקה (בסלובקית: Stanislav Lobotka; נולד ב-25 בנובמבר 1994 בטרנצ'ין שבסלובקיה) הוא כדורגלן סלובקי המשחק בעמדת הקשר האחורי בקבוצת נאפולי מהסרייה א' ובנבחרת סלובקיה. לובוטקה גדל במחלקות הנוער של AAC ספרטה טרנצ'ין וא.ס. טרנצ'ין. הוא ערך 74 הופעות ליגה במדי המועדון במסגרת ליגת העל הסלובקית, בהן הבקיע שלושה שערים. הוא זכה עם המועדון באליפות סלובקיה ובגביע הסלובקי. ב-30 ביוני 2013 הושאל למשך עונה אחת לאייאקס מליגת העל ההולנדית. הוא שיחק במשך העונה בקבוצת המילואים של המועדון, צעירי אייאקס. ב-25 באוגוסט 2015 חתם בנורשלן מליגת העל הדנית. ב-30 באוגוסט הוא ערך את הופעת הבכורה שלו במועדון, בהפסד 0–2 לברונדבי במסגרת המחזור השביעי בליגה לעונת 2015/2016. הוא שיחק במועדון במשך שתי עונות, בהן ערך 61 הופעות ליגה. ב-15 ביולי 2017 חתם לובוטקה על חוזה לחמש עונות בסלטה ויגו מלה ליגה. ב-19 באוגוסט ערך את הופעת הבכורה שלו במועדון, בהפסד 2–3 לריאל סוסיאדד במסגרת המחזור הראשון בליגה לעונת 2017/2018. הוא שיחק במועדון במשך שתי עונות וחצי, בהן ערך 86 הופעות ליגה. ב-15 בינואר 2020 חתם על חוזה לארבע עונות וחצי בנאפולי מהסרייה א'. ב-27 בדצמבר 2022 האריך את חוזהו במועדון עד 2027. ב-15 בנובמבר 2016 ערך לובוטקה את הופעת הבכורה שלו בנבחרת סלובקיה, בתיקו 0-0 נגד נבחרת אוסטריה במשחק ידידות. ב-4 בספטמבר 2017 הבקיע את שער הבכורה שלו בנבחרת, בהפסד 1–2 לנבחרת אנגליה במסגרת מוקדמות מונדיאל 2018. היה חלק מסגל הנבחרת לטורניר יורו 2020 בשנת 2021, וערך הופעה אחת בטורניר. נכלל בסגל נבחרת סלובקיה ליורו 2024. א.ס. טרנצ'ין אליפות סלובקיה (1): 2014/2015 הגביע הסלובקי (1): 2014/2015 נאפולי קופה איטליה (1): 2019/2020 אליפות איטליה: 2022/2023 מדיה וקבצים בנושא סטניסלב לובוטקה בוויקישיתוף סטניסלב לובוטקה, באתר Transfermarkt סטניסלב לובוטקה, באתר Fussballdaten.de (בגרמנית) סטניסלב לובוטקה, באתר Soccerway סטניסלב לובוטקה, באתר BDFutbol סטניסלב לובוטקה, באתר WorldFootball.net סטניסלב לובוטקה, באתר National Football Teams סטניסלב לובוטקה, באתר FootballDatabase.eu El RC Celta inunda de calidad y dinamismo su centro del campo con el internacional eslovaco Lobotka, באתר הרשמי של סלטה ויגו, 15 ביולי 2017 (בספרדית) Napoli complete reported €24m capture of Lobotka from Celta Vigo באתר beIN SPORTS, ‏ 15 בינואר 2020 (באנגלית) העברות בעולם, 27.12: שתי הצעות של 127 מיליון יורו על אנסו פרננדס, באתר וואלה, 27 בדצמבר 2022 UEFA.com, Slovakia | Squad | UEFA EURO 2024, UEFA.com (באנגלית)
Carasmatic

Carasmatic (בעברית: קרזמטי; הלחם בסיסים של קארה וקריזמטי) הוא אלבום האולפן השלישי של הזמרת-יוצרת האמריקאית איירין קארה. זה היה האלבום היחיד שלה שהופץ בהוצאת אלקטרה רקורדס. האלבום הופק ברובו על ידי ג'ורג' דיוק; מוזיקאים פופולריים רבים תרמו לאלבום זה גם כמו לותר ואנדרוס, לין דייוויס, ג'יימס אינגרם, פטריס רושן, בוני רייט, קרול קינג ומייקל בולטון. האלבום, לעומת זאת, נמכר בצורה מצומצמת ולא הצליח להגיע למיקומים גבוהים במצעדי האלבומים. את האלבום הוציאה קארה ארבע שנים לאחר יציאת האלבום המצליח, What a Feelin'‏ (1983). מידע על האלבום Carasmatic באתר MusicBrainz האלבום Carasmatic באתר Discogs איירין קארה, ג'ורג' דיוק, ג'ורג' ג'ונסון, ג'ון פארר, ביל סיידמן Irene Cara - Carasmatic (באנגלית), נבדק ב-2022-11-26 Release group “What a Feelin’” by Irene Cara - MusicBrainz, musicbrainz.org
Irene Cara Presents: Hot Caramel

Irene Cara Presents: Hot Caramel (בעברית: איירין קארה מציגה: הוט קרמל) הוא אלבום האולפן הרביעי והאחרון של הזמרת-יוצרת האמריקאית איירין קארה. זה היה האלבום היחיד שלה שהופץ בהוצאת CPM. האלבום הופק על ידי מפיקים שונים ובו הציגה קארה לראשונה את הוט קרמל, שהשתתפו בהקלטות שיריו. אלבום זה הוא הראשון של קארה שיצא שלושה עשורים לאחר יציאתו של, Carasmatic‏ (1987). מידע על האלבום Irene Cara Presents: Hot Caramel באתר MusicBrainz האלבום Irene Cara Presents: Hot Caramel באתר ספוטיפיי Irene Cara Presents Hot Caramel, 2011-04-04, נבדק ב-2022-11-26 Release group “Carasmatic” by Irene Cara - MusicBrainz, musicbrainz.org
הדר תדמור

הדר תדמור (8 בפברואר 1981 – 18 בנובמבר 2022) הייתה שדרנית רדיו, תסריטאית ועיתונאית ישראלית. תדמור נולדה בחיפה וגדלה בהרצליה, להורים שעסקו בתחומי התקשורת: אביה רם תדמור, שדרן רדיו ואימה מיכל תדמור זמרת. אחותה היא הזמרת אלה תדמור. לאחר סיום בית הספר תיכון הראשונים (הרצליה), התגייסה לצה"ל ושירתה בגלי צה"ל כקריינית חדשות, והגישה בגלגלצ את התוכניות: "המשולש", "לא על הלוף לבדו", "לא רוצים לישון" ותוכניות נוספות בגל"צ, ו"סוף שבוע רגוע" ותוכניות נוספות בגלגלצ. בתום שירותה הצבאי הצטרפה תדמור למערכת העיתון הכלכלי TheMarker והייתה שדרנית בשירות הרדיו בהזרמת מדיה של העיתון. בהמשך הצטרפה לצוות מדור הכלכלה העולמית של העיתון ככתבת. בשנת 2001 החלה להגיש תוכניות וחדשות בתחנת הרדיו 103FM. בשנת 2002 החלה להגיש בתחנת רדיוס 100FM רצועה יומית בשם "סלקט" אותה הגישה עד 2017. בשנת 2011 החלה לכתוב תסריטים לערוצים קומדי סנטרל וניקולדיאון. בתחילה כתבה לתוכנית "האוניברסיטה" בערוץ קומדי סנטרל ובהמשך יצרה וכתבה תסריטים, מערכונים וסדרות טלוויזיה רבות: הייתה בצוות היוצרים של הסדרה "משפחת כספי", תוכנית המערכונים "ערוץ אפס", כתבה תסריטים עבור סדרות קומיות ודרמטיות, בין היתר: זנזורי, צפוף, שב"ס, קצרים ועוד. הייתה חברה בצוות הכותבים של היהודים באים והלילה עם לוסי וגורי. בשנת 2021 זכתה בפרס האקדמיה הישראלית לטלוויזיה על התסריט הטוב ביותר בתוכנית סאטירה, כחלק מצוות הכתיבה בתוכנית המערכונים "היהודים באים". בשנת 2022 זכתה בפרס הטלוויזיה הישראלית לילדים ולנוער על כתיבת התסריט של קומדיית המצבים הישראלית "צפוף". בנוסף הופיעה תדמור בהצגות ומחזות זמר, בין היתר: "הסירנות", 'אדיפוס – משפט האלים" (במסגרת פסטיבל עכו) ו"הרצל – אופרת רוק". נפטרה ממחלת הסרטן ב-18 בנובמבר 2022. התגוררה בהרצליה. מדיה וקבצים בנושא הדר תדמור בוויקישיתוף הדר תדמור, סרטונים בערוץ היוטיוב הדר תדמור, במיזם "אישים" לתיעוד היצירה הישראלית הדר תדמור, במסד הנתונים הקולנועיים IMDb (באנגלית) הדר תדמור, באתר "אידיבי", מאגר הידע העברי לקולנוע ישראלי ועולמי העמוד הרשמי של התוכנית סלקט עם הדר תדמור, פייסבוק כתבות מאת הדר תדמור, באתר TheMarker שרון אונליין, "היא הכניסה למשפחה שלנו כל כך הרבה אור", באתר שרון אונליין, ‏2022-11-20 רפאלה גויכמן, שדרנית הרדיו והתסריטאית הדר תדמור מתה בגיל 41, באתר TheMarker‏, 20 בנובמבר 2022 שדרנית הרדיו הדר תדמור נפטרה בגיל 41 בתום מאבק במחלת הסרטן, באתר מעריב אונליין, 18 בנובמבר 2022 Hadar Tadmor, ADD (באנגלית) שגיא בן נון‏, שדרנית הרדיו והתסריטאית הדר תדמור הלכה לעולמה בגיל 41, באתר וואלה, 18 בנובמבר 2022
פונה

פּוּנֶה (מרטהי: पुणे) היא עיר במדינת מהאראשטרה שבהודו. העיר ממוקמת 160 קילומטר מזרחית למומבאי ונמצאת בקצה המערבי של רמת הדקאן. פונה היא מרכז תעשייתי ומסחרי ונחשבת לבירת התרבות המהרטית והשפה המהרטית, נכון ל-2016 מונה כ-5.9 מיליון איש והיא העיר השנייה בגודלה במהאראשטרה. העיר פונה מצויה במרכז החלק המערבי של מדינת מהאראשטרה כ-160 קילומטר מזרחית לחוף האוקיינוס ההודי ולעיר מומביי. העיר שוכנת על הקצה המערבי של רמת הדקאן בגובה של כ-800 מטר מעל פני הים. נהרות מולה ומוטהא מצטלבים בתחומי העיר ויוצרים יחדיו את הנהר בהימא. העדויות הראשונות על קיומו של יישוב באזור פונה מתחילות במאה השמינית לספירה. כבר במאה העשירית נחשבה פונה לעיר מרכזית. במאה השבע עשרה התגוררו בפונה המייסדים והמנהיגים של האימפריה המראטהית. בתחילת המאה ה-18, נלחמו המהרטים נגד הבריטים והובסו בקרב על יד הכפר קירקיי שכיום נמצא בתוך תחומי העיר. לאחר הכיבוש הבריטי, נחשבה פונה לעיר תיירות וקיט והוכרזה כבירת מהאראשטרה בעונת המונסונים. לאחר שקיבלה הודו את עצמאותה, הפכה פונה למרכז של מדע ומחקר והוקמו בה מוסדות אקדמאיים כדוגמת האוניברסיטה של פונה, האקדמיה הלאומית להגנה והתחנה הלאומית למחקר כוח ומים. האשראם של אושו - בשנת 1974 הקימו אושו ותלמידיו את הקומונה הבינלאומית של אושו בעיר פונה ברובע קורוגאון פארק. כיום אינה מתפקדת עוד כקומונה, אלא מוגדרת על ידי המפעילים כ-Resort. הוא כולל היכל לביצוע מדיטציה בשם "היכל בודהא", מכללה ללימוד מיסטיקה ומדיטציה בשם אושו מולטיברסיטי וכן מתקני ספורט ופנאי רבים. ה-Resort מושך אליו מאות אלפי מבקרים כל שנה ונחשב ליעד התיירות העיקרי של העיר. גני הקיסרית - פארק גדול הממוקם בין רובע קורגאון לרחוב על שם מהאטמה גנדי. בפארק ניתן לראות דוגמאות רבות לגינון בריטי מסורתי שנשמר מאז התקופה הקולוניאלית. כמו כן, מצויים בפארק מתקני בילוי רבים ומסעדה. רובע יארודה - על גדות נהר הבהימא משתרע רובע ססגוני וצפוף זה המכיל בתוכו שווקים רבים, כגון שוק הדגים, ושוק הסארים וכן מסעדות ודוכני אוכל מקומי. אתרים נוספים - בעיר בתי קולנוע רבים, תיאטרון, מלונות מפוארים ומוזיאונים. החל מאמצע שנות התשעים החלו להיפתח בפונה מסעדות מערביות וכיום מצויים בה, בין היתר, סניפים של הרשתות מקדונלד'ס ופיצה האט. בעיר ממוקם מטה של קבוצת קליאני. יהודים הגיעו לפונה החל מאמצע המאה ה-16, בעיקר כסוחרים מקהילת בבל. באמצע המאה ה-19 התיישב בפונה איל הון יהודי בשם דוד ששון (Sassoon), שפעל רבות למען הגדלת הקהילה היהודית וחיזוקה. מפעלו הגדול ביותר של ששון הוא בניית בית הכנסת המרכזי של פונה, היכל דויד הנחשב כבית הכנסת הגדול ביותר ביבשת אסיה מחוץ למדינת ישראל. בית הכנסת נחשב לאחד מהמקדשים החשובים ביותר בפונה ומכונה בפי המקומיים בשם לָאל דִיוָאל. הקהילה היהודית בפונה מונה 60 משפחות של "בני ישראל" ומצויים בה שלושה בתי כנסת פעילים. מחוץ לקהילה שוהים בפונה עשרות ישראלים ויהודים מהתפוצות שמבקרים בעיר בעיקר בזכות האשראם של אושו. בשנת 1996, הגיע לפונה הרב בצלאל קופצ'יק, בשליחות הרבי מלובביץ'. החל משנת 1998 הוא גר בה יחד עם משפחתו, ומנהל בית חב"ד קבוע בשכונת ליברטי סוסייאטי. חברות ישראליות רבות הקימו בעיר מרכזי פיתוח. ביניהן מג'יק מאור יהודה, אמדוקס ו-NICE. אתר האינטרנט הרשמי של פונה פונה בפרק על מדינת מהאראשטרה, מדריך הודו, באתר של צור שיזף פונה, באתר אנציקלופדיה בריטניקה (באנגלית)
פאוסטו ורה

פאוסטו מריאנו ורה (בספרדית: Fausto Mariano Vera; נולד ב-26 במרץ 2000 בהרלינגהאם שבארגנטינה) הוא כדורגלן ארגנטינאי המשחק בעמדת הקשר האחורי בקבוצת קורינתיאנס מליגת העל הברזילאית. ורה גדל במחלקת הנוער של ארחנטינוס ג'וניורס. ב-12 בנובמבר 2018 ערך את הופעת הבכורה שלו בקבוצה הבוגרת של המועדון, בהפסד 1–2 לטיגרה במסגרת המחזור ה-12 בליגת העל הארגנטינאית לעונת 2018/2019. הוא ערך 61 הופעות ליגה במדי המועדון, בהן הבקיע שמונה שערים. ב-26 ביולי 2022 חתם ורה על חוזה לארבע עונות וחצי בקורינתיאנס מליגת העל הברזילאית. ב-28 ביולי ערך את הופעת הבכורה שלו במועדון, בהפסד 2-0 לאתלטיקו גויאניינסה במסגרת הגביע הברזילאי. ב-31 ביולי ערך את הופעת הבכורה שלו בליגה, בניצחון 0–1 על בוטפוגו במסגרת המחזור ה-20 לעונת 2022. מדיה וקבצים בנושא פאוסטו ורה בוויקישיתוף פאוסטו ורה, באתר Transfermarkt פאוסטו ורה, באתר Soccerway פאוסטו ורה, באתר BDFutbol פאוסטו ורה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פאוסטו ורה".
מקסימו פרונה

מקסימו פרונה (בספרדית: Máximo Perrone; נולד ב-7 בינואר 2003 בבואנוס איירס שבארגנטינה) הוא כדורגלן ארגנטינאי המשחק בעמדת הקשר האחורי בקבוצת קומו מהסרייה א' בהשאלה ממנצ'סטר סיטי. פרונה גדל במחלקת הנוער של ולס סארספילד. ב-7 במרץ 2022 ערך את הופעת הבכורה שלו בקבוצה הבוגרת של המועדון, בתיקו 1-1 נגד אסטודיאנטס לה פלאטה במסגרת המחזור החמישי בליגת העל הארגנטינאית לעונת 2022. ב-8 באפריל ערך את הופעת הבכורה שלו בגביע ליברטדורס, בהפסד 4-1 לאסטודיאנטס לה פלאטה במסגרת שלב הבתים לעונת 2022. ב-19 במאי הבקיע את שער הבכורה שלו במועדון, בניצחון 3-2 על נסיונל במסגרת שלב הבתים של גביע ליברטדורס. ב-21 ביולי הבקיע את שער הבכורה שלו בליגה, בתיקו 2-2 נגד לנוס. בעונתו הראשונה בקבוצה הבוגרת ערך 22 הופעות ליגה, בהן הבקיע שני שערים. ב-23 בינואר 2023 חתם לחמש וחצי שנים במנצ'סטר סיטי. ב-25 בפברואר ערך את הופעתו הבכורה בניצחון 4-1 על בורנמות’. ב-23 באוגוסט 2023 הושאל ללאס פאלמאס מהלה ליגה לעונה אחת. ב-25 באוגוסט 2024 הושאל פרונה לקומו מהסרייה א' לעונה אחת עם אופציה לעונה נוספת. מנצ'סטר סיטי אליפות אנגליה: 2022/23 הגביע האנגלי: 2022/23 מדיה וקבצים בנושא מקסימו פרונה בוויקישיתוף מקסימו פרונה, ברשת החברתית אינסטגרם מקסימו פרונה, באתר Transfermarkt מקסימו פרונה, באתר Soccerway מקסימו פרונה, באתר BDFutbol מקסימו פרונה, באתר WorldFootball.net מקסימו פרונה, באתר FootballDatabase.eu מקסימו פרונה, באתר ESPN maximo-perrone-joins-ud-las-palmas, ‏23 באוגוסט 2023 perrone-como-loan, ‏25 באוגוסט 2024 karma, Como 1907 signs Manchester City’s Máximo Perrone On Loan, Como 1907, ‏2024-08-25 (באנגלית אמריקאית)
אלברטו מוליירו

אלברטו מוליירו גונסאלס (בספרדית: Alberto Moleiro González; נולד ב-30 בספטמבר 2003 בסנטה קרוס דה טנריפה שבספרד) הוא כדורגלן ספרדי המשחק בעמדת הקשר ההתקפי בקבוצת לאס פאלמאס מהלה ליגה. מוליירו גדל במחלקות הנוער של סורבדייו ולאס פאלמאס. ב-15 באוגוסט 2021 ערך את הופעת הבכורה שלו בקבוצה הבוגרת של לאס פאלמאס, בתיקו 1-1 נגד ריאל ואיאדוליד במסגרת המחזור הראשון בליגה הספרדית השנייה לעונת 2021/22. ב-11 בספטמבר הבקיע את שער הבכורה שלו במועדון, בתיקו 1-1 נגד איביזה במסגרת המחזור החמישי בליגה. בעונתו הראשונה בקבוצה הבוגרת של המועדון ערך מוליירו 37 הופעות ליגה, בהן הבקיע שלושה שערים. בעונת 2022/23 עלה אם לאס פאלמאס לליגה הספרדית הבכירה אחרי שסיימו במקום השני בליגה הספרדית השנייה, ובעונת 2023/24 שיחק את עונתו הראשונה בלה ליגה. לאס פאלמאס המהלך של החודש בלה ליגה (1): נובמבר 2023 אלברטו מוליירו, באתר Transfermarkt אלברטו מוליירו, באתר Soccerway אלברטו מוליירו, באתר BDFutbol אלברטו מוליירו, באתר WorldFootball.net אלברטו מוליירו, באתר FootballDatabase.eu
כיכר אזאדי

כיכר אזאדי (לשעבר: מגדל שהיאד; בפרסית: میدان آزادی) היא כיכר עירונית הנמצאת בכניסה לבירת איראן, טהראן. במרכז הכיכר נמצא מגדל אזאדי, שהוקם ב-1971 לכבוד חגיגות 2500 שנים לאימפריה הפרסית על ידי השאה האחרון של איראן, מוחמד רזא שאה פהלווי. הכיכר הייתה קרויה עד המהפכה האיראנית ב-1979 "כיכר שהיאד" וזאת לכבוד מלכי פרס ולציון הישגיה של שושלת פהלווי. הכיכר הייתה מקום בו נערכו הפגנות רבות במהלך המהפכה ועד היום, איראנים רבים חוגגים את יום השנה למהפכה האיראנית, ה-12 בדצמבר בחגיגות שנערכות בכיכר. אחד מאולמות הקונצרטים המפורסמים בטהראן נמצא בכיכר. בצמוד לכיכר שוכנת תחנה של הרכבת התחתית של טהראן. שטחה של הכיכר הוא כ-50,000 מ"ר וזוהי הכיכר הגדולה ביותר בטהראן והשנייה בגודלה באיראן כולה. במרכז הכיכר, שוכן מגדל אזאדי, שגובהו כ-46 מטרים. המזרקה ששוכנת בכיכר מעוצבת בהשראת גנים איראניים עתיקים והשיפוע של הכיכר תוכנן בקפידה, כדי לסייע להשקיה יעילה יעילה של הצמחייה באזור. לדבריו של אדריכל מגדל אזאדי, חוסיין אמאנאת "העיצובים בכיכר אשר יוצרים את הגנים והערוגות נוצרו בהשראת עיצוב הפנים של מסגד שייח' לוטפאללה". מדיה וקבצים בנושא כיכר אזאדי בוויקישיתוף "BBCPersian.com". www.bbc.com. נבדק ב-2021-08-20. ערך זה הוא קצרמר בנושא איראן. אתם מוזמנים לתרום לוויקיפדיה ולהרחיב אותו.
Dance Fever

Dance Fever הוא אלבום האולפן החמישי של להקת האינדי רוק האנגלית פלורנס אנד דה משין, שיצא לאור ב-13 במאי 2022 על ידי פולידור רקורדס. מידע על האלבום Dance Fever באתר MusicBrainz מידע על האלבום Dance Fever באתר AllMusic האלבום Dance Fever באתר Discogs
כל אנשי הקמפיין

כל אנשי הקמפיין הוא סרט תיעודי שביימה ענת גורן במהלך מסע הבחירות לכנסת ה-17. הסרט התמקד במסעי הבחירות של שלוש המפלגות הגדולות, קדימה, העבודה והליכוד, בארבעת החודשים שהובילו לבחירות, ובמיוחד באופן שבו מנסים פוליטיקאים ויועצים לעצב את סדר היום התקשורתי במהלך מסע הבחירות. שמו של הסרט הוא פרפרזה לסרט האמריקני כל אנשי הנשיא משנת 1976, העוסק בחשיפת פרשת ווטרגייט אחרי בחירות 1972 בארצות הברית, אף כי הקשר בין הסרטים מתמצה בשמם. הסרט שודר אחרי הבחירות בערוץ 10 וזכה לתהודה תקשורתית וציבורית רחבה. ייחודו העיקרי של "כל אנשי הקמפיין" היה בגישה שהצליחה גורן להשיג לאחורי הקלעים של המפלגות המובילות, ובמיוחד לאופן שבו יועצי פרסום ותקשורת מכתיבים את סדר היום של הפוליטיקאים ושל כלי התקשורת. בין השאר, מציג הסרט פוליטיקאים מובילים המדקלמים את המסרים התקשורתיים שאותם יצרו יועצים. נוסף על־כך, חשף הסרט את המתחים הרבים שהתעוררו במהלך מסע הבחירות, ואת מעורבותם הרבה של גורמים שאינם בעלי מעמד רשמי במפלגות בעיצובו. אף שהסרט לא היה תיעוד ראשוני של אחורי הקלעים של מסעי בחירות בישראל (קדמו לו, לדוגמה, הספר "מכירת הליכוד" של אלכס אנסקי (על בחירות 1977) וכמה סדרות שיצר חיים יבין על מסעי בחירות קודמים), הוא הצליח לעורר סערה ניכרת בחושפו את תלותם של הפוליטיקאים ביועצי תדמית ובחירות כדוגמת אייל ארד וראובן אדלר, ואת תפישתם של האחרונים את עצמם ואת העדפותיהם כעומדים במרכז מסע הבחירות. קטע מהסרט, שבו איל ארד מתנסח בבוטות נגד בנימין נתניהו, זכה לאזכורים רבים בכלי התקשורת וברשתות החברתיות. בקטע זה אומר ארד: "אני רוצה להוריד אותו לגמרי, הוא מדמם במים, נשים לו את הרגל פה ונלחץ, זה הופך להיות הספורט הלאומי עכשיו, יש פה הזדמנות לפרק לו את האמ-אמא של האמא שלו". הסרט נערך על ידי טלי קורין שערכה עם ענת גורן גם את סרטה הקודם "ג'ובניקים במשימה של פעם בחיים". רתם קלינה, מוטי קירשנבאום נגד אנשי הקמפיין, באתר nrg‏, 23 במאי 2006 ראובן אדלר, הארץ‏, החצר האחורית שלנו, באתר וואלה, 26 במאי 2006 - תגובת ראובן אדלר על הביקורות שרה ליבוביץ-דר, ‏אני שמאלני? אייל ארד מסביר על הקמפיין להחלפת ראש הממשלה, באתר מעריב אונליין, 22 בפברואר 2015
מחנה הריכוז גונדה וודה

מחנה הריכוז גונדה וודה (בבולגרית: лагер гонда вода) היה מחנה ריכוז בממלכת בולגריה, אשר הוקם בתקופת מלחמת העולם השנייה על ידי הוועדה לביטחון המדינה סמוך לעיירה אסנובגראד. המחנה פעל מראשית 1941 ועד שלהי 1943, ויועד לאסירים פוליטיים, מתנגדי משטר וסייענים לפרטיזנים. מחנה המעצר לגברים גונדה וודה הוקם בינואר 1941 על ידי משטרת ביטחון הפנים של בולגריה (DS), באישור מועצת השרים של ממשלת בולגריה, ופעל עד שלהי 1943. באתר שכן קודם לכן מתקן נופש לילדים שפעל בעונות הקיץ, והוא שופץ והוכשר כמתקן כליאה בפיקוח אדריכל העיר אסנובגראד ומפקד משטרת מחוז פלובדיב. המחנה הוקם כ-6 קילומטרים דרומית לעיר אסנובגראד, השוכנת במחוז פלובדיב, בדרום מרכז בולגריה, וסמוכה לעיר פלובדיב. בהתאם לתקנות המשטרתיות שהיו נהוגות בבולגריה המלוכנית, ניתן היה לבצע מעצר מנהלי ולכלוא במחנות מעצר אוכלוסייה שהוגדרה כמסוכנת לסדר הציבורי מבין מפלגות שנחשבו כאופוזיציה לשלטון, כגון המפלגה הקומוניסטית, מפלגת האיכרים וחברי איגודים מקצועיים. מבין המעשים שהצדיקו מעצר מנהלי היו: פעולות טרור, ריגול למדינה זרה, התארגנות מהפכנית נושאת נשק להפלת השלטון ומאוחר יותר גם חברים בתנועה הפרטיזנית והמסייעים להם. ב-23 בפברואר 1941 הגיעו ראשוני העצירים, ועד הקיץ מנו עצירי המחנה 162 נפשות. העצורים הוכרחו לבצע עבודות כפייה. בדצמבר 1941 נסגר המחנה, ונפתח מחדש באביב 1942 עת נכלאו בו 50 עצירים. ביוני 1941 נפתח בסמוך למחנה גונדה וודה, מחנה המעצר "סווטי ניקולה" שיועד לנשים, ונכלאו בו בהדרגה 45 עצירות. במחצית השנייה של אוגוסט 1941 בוצע ניסיון כושל של פרטיזנים בולגריים לשחרר את עצירי המחנה. בסתיו 1943 נסגר המחנה ועציריו שוחררו. מבין הכלואים נמנו בכירי המפלגה הקומוניסטית והוגי הדעות שלה בבולגריה אשר לימים הפכו חלק מהאליטה הפוליטית והאינטלקטואלית (בול') של חזית המולדת של בולגריה ובהמשך הרפובליקה העממית של בולגריה, כגון ניקולה פטקוב ואנטון יוגוב. בהיסטוריוגרפיה של יהדות בולגריה מוכר מחנה גונדה-וודה בשל כליאתו של ברוך קונפינו במחנה לאחר טביעת ספינת המעפילים סלבדור. מתנגדיו טענו כי נכלא ב"מעצר הגנתי" בכדי להגן עליו מזעם המשפחות, ומצדדיו טענו כי נכלא בשל קשריו עם "גורמים חתרניים" במסגרת מפעל ההעפלה שלו. סטיבן סייג', גונדה וודה, אנציקלופדיה של המחנות והגטאות (כרך III, עמ' 18–19), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) מדיה וקבצים בנושא מחנה הריכוז גונדה וודה בוויקישיתוף איוואן גריגורוב, מחנות ריכוז בבולגריה, באתר pro-anti.net, 2007, (בבולגרית). Geoffrey P. Megargee, Joseph R. White, Mel Hecker, The United States Holocaust Memorial Museum Encyclopedia of Camps and Ghettos, 1933–1945: Volume III: Camps and Ghettos under European Regimes Aligned with Nazi Germany,, Indiana University Press, 2018, pages 18–19. (באנגלית). חיים קשלס, קורות יהודי בולגריה, כרך ג' – תקופת השואה, הוצאת דבר, תל אביב, 1969, עמוד 29. משה מוסק, "ברוך קונפינו, הקברניט הנועז של ההעפלה מבולגריה-בהיבט האישי", בתוך: שלמה שאלתיאל (עורך), ספינת המעפילים סלבדור, עמודים: 70–71.
Ric Flair Drip

"Ric Flair Drip" הוא שיר של הראפר האמריקאי אופסט והמפיק המוזיקלי האמריקאי מטרו בומין. הוא נכלל באלבום האולפן המשותף שלהם עם 21 סבאג', Without Warning. בצאת האלבום, השיר הגיע למקום ה-71 במצעד הבילבורד הוט 100. לאחר צאתו כסינגל המוביל מהאלבום ב-1 במרץ 2018 וווידאו קליפ נלווה בהשתתפות ריק פלייר, טיפס השיר אל המקום ה-13. כמו כן, השיר חצה את רף מיליארד ההשמעות בפלטפורמת ספוטיפיי. ברשימת השירים הטובים ביותר ל-2017, מגזין קומפלקס מדיה דירג את השיר במקום ה-44. It was the 10th most streamed track of 2018 on Apple Music. ב-4 בפברואר 2018, הרצועה קיבלה את תואר הפלטינה עוד לפני צאתה כסינגל, מה שסימן את שיר הפלטינה הראשון של אופסט כאמן מוביל. כמעט חצי שנה לאחר צאתו המקורית, הגיע השיר למקום ה-13 במצעד הבילבורד הוט 100. השיר בילה כ-31 שבועות סך הכל במצעד, ודורג במקום ה-38 במצעד סוף השנה של בילבורד הוט 100 לשנת 2018. מאז, זכה בתואר הפלטינה המשולשת מאיגוד תעשיית ההקלטות האמריקאי. באפל מיוזיק, היה רצועה העשירית המושמעת ביותר ל-2018. בסוף פברואר 2018, המתאבק ריק פלייר פרסם בחשבון הטוויטר האישי שלו תמונה שלו ושל אופסט בגלימות פאייטים שמזכירות את אלו שלבש פלייר במהלך קריירת ה-WWE שלו, מה שמרמז על כך שווידאו קליפ לשיר נמצא בתהליך עבודה. וידאו קליפ לשיר יצא שבוע לאחר מכן ב-1 במרץ, ובוים על ידי הבמאי הבנגלי-אמריקאי שומי פטווארי. הוא פורסם בערוץ ה-Vevo של 21 סבאג', אף על פי שאינו משתתף בשיר. עם זאת, לסבאג' הופעת קמע בקליפ, לצד חבריו של אופסט להרכב מיגוס קוואבו וטייקאוף. נכון לנובמבר 2022, לקליפ למעלה מ-438 מיליון צפיות ביוטיוב. סרטון השיר "Ric Flair Drip" באתר יוטיוב "The Best Songs of 2017". Complex. Aswad, Jem (2018-12-04). "Apple Music Unveils Its Top 100 Songs and Albums for 2018". Variety. נבדק ב-2020-07-28. "Metro Boomin Chart History: Hot 100". Billboard. נבדק ב-4 באפריל 2018. {{cite web}}: (עזרה) "Offset". Billboard. נבדק ב-2020-07-28. "Hot 100 Songs – Year-End 2018". Billboard. נבדק ב-4 בדצמבר 2018. {{cite web}}: (עזרה) "Offset Celebrates "Ric Flair Drip" Going 3X Platinum". HotNewHipHop. "Without Warning by 21 Savage, Offset & Metro Boomin". Apple Music. נבדק ב-30 באוקטובר 2017. {{cite web}}: (עזרה) Gaca, Anna. "Video: Offset & Metro Booming – "Ric Flair Drip"". Spin. נבדק ב-27 ביולי 2020. {{cite web}}: (עזרה) Lamarre, Carl. "Wrestling Legend Ric Flair Brings His Ageless Swagger to Offset & Metro Boomin's 'Ric Flair Drip' Video". Billboard. נבדק ב-2 במרץ 2018. {{cite web}}: (עזרה) Cowen, Trace. "21 Savage, Offset, and Metro Boomin Drop "Ric Flair Drip" Video". Complex. נבדק ב-2 במרץ 2018. {{cite web}}: (עזרה) India, Lindsey. "Offset, 21 Savage and Metro Boomin Flex With the Legend Himself in "Ric Flair Drip" Video". XXL. נבדק ב-2 במרץ 2018. {{cite web}}: (עזרה) 21 Savage, Offset, Metro Boomin - Ric Flair Drip (Official Music Video), סרטון בערוץ "21SavageVEVO", באתר יוטיוב (אורך: 03:09)